CELEX: 62009CJ0534
Language: sk
Date: 2010-12-02
Title: Rozsudok Súdneho dvora (ôsma komora) z 2. decembra 2010. # Európska komisia proti Helénskej republike. # Nesplnenie povinnosti členským štátom - Smernica 2008/1/ES - Prevencia a znižovanie znečisťovania - Požiadavky na vydávanie povolení pre existujúce prevádzky. # Vec C-534/09.

Rozsudok Súdneho dvora (ôsma komora) z 2. decembra 2010 – Komisia/Grécko
      (vec C‑534/09)
      „Nesplnenie povinnosti členským štátom – Smernica 2008/1/ES – Prevencia a kontrola znečisťovania – Podmienky udelenia povolenia pre existujúce prevádzky“
      Žaloba o nesplnenie povinnosti – Skúmanie dôvodnosti Súdnym dvorom – Stav, ktorý treba zohľadniť – Stav ku dňu uplynutia lehoty stanovenej odôvodneným stanoviskom (článok 258 ZFEÚ; smernica Európskeho parlamentu a Rady 2008/1)
         (pozri body 10 – 13)
      
      Predmet
      
         
               Nesplnenie povinnosti členským štátom – Porušenie článku 5 ods. 1 smernice Európskeho parlamentu a Rady 2008/1/ES z 15. januára
                  2008 o integrovanej prevencii a kontrole znečisťovania životného prostredia (Ú. v. EÚ L 24, s. 8) – Podmienky udelenia povolenia
                  pre existujúce prevádzky – Povinnosť zabezpečiť, aby sa takéto prevádzky prevádzkovali v súlade s požiadavkami smernice
               
            Výrok
      
         
                  1.
               
               
                  
               
               
                  	Helénska republika si tým, že neprijala potrebné opatrenia, ktoré by zabezpečovali, že vnútroštátne orgány prostredníctvom
                     vydávania povolení v súlade s článkami 6 a 8 smernice Európskeho parlamentu a Rady 2008/1/ES z 15. januára 2008 o integrovanej
                     prevencii a kontrole znečisťovania životného prostredia (kodifikované znenie) alebo vo vhodnej forme prostredníctvom prehodnotenia,
                     a ak je to potrebné, aktualizáciou podmienok budú dohliadať na to, aby sa existujúce prevádzky prevádzkovali v súlade s požiadavkami
                     článkov 3, 7, 9, 10 a 13, článku 14 písm. a) a b) a článku 15 ods. 2 tejto smernice najneskôr do 30. októbra 2007, bez toho,
                     aby tým boli dotknuté iné osobitné predpisy Spoločenstva, nesplnila povinnosti, ktoré jej vyplývajú z článku 5 ods. 1 uvedenej
                     smernice.
                  
               
            
         
                  2.
               
               
                  
               
               
                  	Helénska republika je povinná nahradiť trovy konania.